《方诸宫东华上房灵妃歌曲》
魏晋·佚名

紫桂植瑶园，朱华声凄凄。月宫生蕊渊，日中有琼池。

左拔员灵曜，右制丹霞晖。流金焕绛庭，八景绝烟回。

绿盖浮明朗，控节命太微。凤精童华颜，琳腴充长饥。

控晨揖太素，乘飙翔玉墀。吐纳六虚气，玉嫔把巾随。

弹璈南云扇，香风鼓锦披。叩商百兽舞，六天摄神威。

倏欻亿万春，龄纪郁巍巍。小鲜未烹鼎，言我岩下悲。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。